**Referat**

|  |
| --- |
| **Møde:** Sundhedsdirektørernes Forretningsudvalg**Tid**: Fredag den 15. marts 2024 kl. 12.00-14.00**Sted:** Repræsentationslokale 2, Boulevarden 13, 9000 Aalborg**Deltagere:** Søren Aalund, Mikkel Grimmeshave, BenteGraversen, Peter Hvid Paulsen, Haukur Thorsteinsson, Jonas Lunen**Gæster:** **Afbud:** Tue von Påhlman  |

# Opfølgning på møder

Sundhedsdirektørernes Forretningsudvalg drøfter relevante møder siden sidst, herunder:

* Kommunalt formøde i Strategisk Sundhedsforum den 8. marts
* Strategisk Sundhedsforum den 8. marts
* Fælles Forretningsudvalg 30. januar, 9. februar og 1. marts

## Indstilling:

Det indstilles at Sundhedsdirektørernes Forretningsudvalg:

* Drøfter om de nævnte møder giver anledning til opfølgende drøftelser eller handlinger i regi af forretningsudvalget på konkrete sager.

***Referat:***

*Sundhedsdirektørernes Forretningsudvalg drøftede de afholdte møder.*

# Forberedelse af møder

Sundhedsdirektørernes Forretningsudvalg drøfter kommende møder med henblik på eventuel forberedelse af sager, sagsgange og fælleskommunale perspektiver.

Sundhedssamarbejdsudvalget den 2. april

Dagsorden til dette møde blev behandlet på seneste møde i Sundhedsdirektørernes Forretningsudvalg den 25. januar og godkendt på Strategisk Sundhedsforum den 8. marts. Den forventede dagsorden til mødet er, efter behandlingen i Strategisk Sundhedsforum, følgende:

* Drøftelse af samarbejdsaftale om indlæggelse og udskrivelse
* Godkendelse af retningspapir for Det Nordjyske eSundhedsvæsen
* Drøftelse og godkendelse af plan for implementering af Sundhedsaftalen 2024-2027
* Drøftelse af 'Kom Trygt Hjem' (jf. SSF afklares hvorvidt punktet skal fastholdes på dagsordenen)
* Orientering om status på lægevagt om natten
* Orientering om status på "Gennemgang af særlige områder i Region Nordjylland 2024"
* Kapacitetsvurdering af lægedækningsområder – 1. kvartal 2024
* Beslutning om tema og dato for Sundhedspolitisk Samling 2024
* Orientering om resultaterne fra den nationale undersøgelse Danskernes Sundhed
* Nyt fra sundhedsklyngerne - med udgangspunkt i en case fra Klynge Midt.

Fælles Forretningsudvalg den 26. april

I overskriftsform er de foreløbige punkter til mødet følgende (med forbehold for ændringer):

* Punkter til SSF (fast punkt)
* National tilbagemelding på ammerådgivningen og betydning for aftalen om en sundhedsplejerskevagt Nordjylland
* Godkendelse af kommissorium for revision af samarbejdsaftalen om osteoporose
* Afklaring fra arbejdsgruppe vedr. Børn og unge med sindslidelser
* CPAP casekatalog
* Sundhedspolitisk Samling 2024
* Orientering om status på Lighed i sundhed
* Status på udpegning til arbejdsgrupper

## Indstilling:

Det indstilles at Sundhedsdirektørernes Forretningsudvalg:

* Drøfter forberedelsen af de nævnte møder.

***Referat:***

*Sundhedsdirektørernes Forretningsudvalg drøftede forberedelse af mødet i Sundhedssamarbejdsudvalget den 2. april og mødet i Fælles Forretningsudvalg den 26. april. Ift. mødet i Fælles Forretningsudvalg blev det aftalt, at der sættes et punkt på dagsordenen om data vedrørende vederlagsfri fysioterapi.*

# Fælles Sundhedsplejerskehotline

I Koordineringsgruppen har de regionale repræsentanter orienteret om, at en Fælles Sundhedsplejerskehotline forventes fremlagt til drøftelse på det kommende møde i Fælles Forretningsudvalg den 26. april.

Baggrunden for drøftelsen er lukningen af det nationale initiativ for en hotline, der i stedet er omlagt til [*Etablering af ny national portal om amning*](https://www.ft.dk/samling/20231/aktstykke/aktstk.103/aktstykke/2006238/2795244.pdf)*.*

Den nationale proces er blevet bremset bl.a. på baggrund af en vurdering fra Styrelsen for Patientsikkerhed, der gør gældende, at der er journaliseringspligt på kontakter til en sundhedsplejerskehotline.

Det nordjyske initiativ om en regional sundhedsplejerskehotline blev pauseret med henvisning til den nationale aftale, men kan nu atter drøftes med henblik på at afklare, om sagen skal genoptages i sin gamle form, i en revideret form eller slet ikke.

## Indstilling:

Det indstilles at Sundhedsdirektørernes Forretningsudvalg:

* Drøfter sagen fra det kommunale perspektiv som forberedelse til en fælles drøftelse i Fælles Forretningsudvalg den 26. april.

***Referat:***

*Sundhedsdirektørernes Forretningsudvalg var indforstået med, at sagen sættes på Fælles Forretningsudvalg den 26. april 2024, hvor fokus skal være på hvorvidt/hvordan man i en nordjysk kontekst ville kunne løse den nationale problemstilling vedrørende journaliseringspligt.*

# Sundhedsstrukturkommissionens udspil

Sundhedsdirektørernes Forretningsudvalg besluttede på seneste møde den 25. januar 2024, at man ønsker en indledende drøftelse, og evt. aftale, om proces for den kommunale behandling af det kommende udspil fra Sundhedsstrukturkommissionen i april.

Procesovervejelserne kan tage udgangspunkt i følgende overskrifter:

* Politiske og administrative mødedatoer: Blandt mulige kommunale mødefora til behandling af udspillet frem mod juni 2024 kan nævnes:
	+ Sundhedsdirektørernes Forretningsudvalg den 3. maj og 14. juni
	+ Sundhedsdirektørkredsens formøde til SSF den 23. maj
	+ KL’s Sundhedsstrategiske Gruppe den 29. maj
	+ Sundhedspolitisk Dialogforum den 7. juni (kommissionens udspil forventes at være hovedtema for arrangementet jf. punkt 5 nedenfor)
	+ KKR Nordjylland den 21. juni
* Input fra KL – sekretariaterne undersøger frem mod mødet, om KL har forventninger/planer om behandling af udspillet i f.eks. KKR, KL’s Sundhedsstrategiske Gruppe mv.
* Perspektivering til ældrelovsudspillet og fraværet af sundhedselementer heri.

## Indstilling:

Det indstilles at Sundhedsdirektørernes Forretningsudvalg:

* Drøfter hvordan processen for det fælleskommunale samarbejde omkring Sundhedsstrukturkommissionens udspil kunne se ud.

***Referat:***

*Sundhedsdirektørernes Forretningsudvalg drøftede håndtering af afrapporteringen fra Sundhedsstrukturkommissionen.*

# Sundhedspolitisk Dialogforum 2024

Sundhedspolitisk Dialogforum 2024 afholdes den 7. juni, og har deltagelse af de kommunale medlemmer af Sundhedssamarbejdsudvalget, borgmesterkredsen i de nordjyske kommuner (som medlemmer af de politiske sundhedsklynger), øvrige KKR-udpegede politikere på sundhedsområdet, sundhedsudvalgsformænd og næstformænd for alle 11 nordjyske kommuner samt nordjyske politikere i KL’s sundhedsudvalg. Sundhedsdirektørerne deltager fra administrativ side. Der er udsendt mødeindkaldelse til arrangementet.

Det forventes, at en nordjysk vinkel på Sundhedsstrukturkommissionens kommende afrapportering skal være hovedemnet på dagen, og tidsmæssigt er arrangementet placeret fredag den 7.juni som et halvdagsarrangement (om formiddagen).

Sekretariatet har udarbejdet følgende overordnede bud på forskellige modeller/indhold for dagen til drøftelse i Sundhedsdirektørernes Forretningsudvalg (modellerne kan eventuelt kombineres):

* Oplæg fra medlem af Sundhedsstrukturkommissionen om tankerne bag deres afrapportering (det kan dog være at behovet for dette er mindre på tidspunktet for arrangementet)
* Nordjysk tværsektoriel paneldrøftelse med deltagelse af Region Nordjylland (f.eks. Mads Duedahl), PLO-Nordjylland (f.eks. Charlotte Lønskov) og en patientrepræsentant (f.eks. fra Patientinddragelsesudvalget eller Danske Patienter).
* Paneldebat med deltagelse af de nordjyske medlemmer af Folketingets Sundhedsudvalg, dvs. Flemming Møller Mortensen (Socialdemokratiet), Per Larsen (Konservative), Kim Edberg Andersen (uden for parti - tidligere Nye Borgerlige) og Runa Friis Hansen (Enhedslisten - stedfortræder for Peder Hvelplund)
* Intern kommunal paneldebat (f.eks. med de 4 kommunale medlemmer af Sundhedssamarbejdsudvalget)

Med henblik på det videre planlægningsarbejde ønskes der en tilkendegivelse fra Sundhedsdirektørernes Forretningsudvalg af, hvilke(n) model(ler) der skal arbejdes videre med, og herunder hvilke eksterne deltagere/oplægsholdere, der skal inviteres.

Der ønskes ligeledes en vurdering af, om Sundhedsstrukturkommissionens udspil skal være det eneste emne på dagen, eller om det skal suppleres med et sekundært emne.

Yderligere skal det afklares om der er bestemte ønsker til stedet for arrangementet.

## Indstilling:

Det indstilles at Sundhedsdirektørernes Forretningsudvalg

* Drøfter hvilke indslag og eksterne deltagere/oplægsholdere, der skal arbejdes videre med til det endelige program for Sundhedspolitisk Dialogforum den 7. juni.
* Afklarer, om Sundhedsstrukturkommissionens udspil skal suppleres med et sekundært emne på Sundhedspolitisk Dialogforum den 7. juni.
* Afklarer geografisk placering af Sundhedspolitisk Dialogforum den 7. juni.

***Referat:***

*Det blev aftalt, at afholdelsen af Sundhedspolitisk Dialogforum i 2024 drøftes med de kommunale medlemmer af Sundhedssamarbejdsudvalget på det kommunale SSU-formøde den 2. april 2024.*

# Ansættelsesproces for ny konsulent

Da den ene af Det fælleskommunale Sundhedssekretariats konsulenter har fået nyt arbejde pr. 1. april 2024 skal der igangsættes en rekrutteringsproces for sekretariatet. Der skal således særligt tages stilling til jobopslag, ansættelsesudvalg og ansættelsesproces.

Vedlagt som bilag er et forslag til jobopslag. Der er i den forbindelse særligt behov for en afklaring af hvilken stillingsbetegnelse, stillingen slås op med.

Ved tidligere ansættelsesprocesser har ansættelsesudvalget bestået af 2 direktørrepræsentanter fra Sundhedsdirektørernes Forretningsudvalg samt en konsulent fra sekretariatet.

## Indstilling:

Det indstilles at Sundhedsdirektørernes Forretningsudvalg:

* Beslutter hvordan den kommende ansættelsesproces skal forløbe og bemandes.

***Referat:***

*Ansættelsesudvalget består af Tue von Påhlman, Søren Aalund og Peter Hvid. Ansættelsesudvalget afklarer den nærmere proces med mål om ansættelse af en ny medarbejder inden sommerferien.*

# Nyt fra KKR

KKR-sekretariatet orienterer mundtligt på mødet.

## Indstilling:

Det indstilles, at Sundhedsdirektørernes Forretningsudvalg:

* Tager orienteringen til efterretning

***Referat:***

*KKR-sekretariatet orienterede om bl.a. planlægningen af dato for Sundhedspolitisk Samling 2024. Sundhedsdirektørernes Forretningsudvalg tog orienteringen til efterretning.*

# Eventuelt

***Referat****: Der var ingen bemærkninger under dette punkt.*